|  |  |
| --- | --- |
| **Elem tartalma: Regionális nyári táboraink közös lelki íve****Szentségek tábor** | Kategória: lelkiív |
| Jelöld be a szerző(k) opciót! (lenyíló lista): Hümpfner Erik, Dr. Farkas László, Kis Domonkos  | Esemény: Tábor |
| Kapcsolódó téma: Szentségek | Kapcsolódó előadás: „Ajándékok Istentől! Mind nekem? – Igen!”  |
| Régió: Összrégió | Település:  | Időpont: 2022.07. |

Kapcsolódó anyagok:

2022\_07\_szentsegek\_ajándékok\_Istentol\_negy\_foeloadas\_ossz\_tabor

2022\_07\_szentsegek\_tema\_es\_esemenyosszegzo\_ossz\_tabor

Törzsanyag:

**Regionális nyári táboraink közös lelki íve a 2022-es Szentségek-táborhoz**

**Tábori ige:**

**Szentek legyetek, mert én, az Úr, a ti Istenetek szent vagyok.**

**Lev 19,2**

A tábori Igét, majd az adott napi Igéket és jelszavakat mindig a napindító gondolat keretében mondjuk el és ragasszuk is ki lehetőleg a napkezdés helyén (pl. kápolna)! A jelszót ismételtessük el velük a napindítóban, sőt a nap során többször is, pl. amikor a napi dinamikát ismételjük vagy gyakoroljuk! A napi dinamikát általában a reggeli ima után, a napi ige, a napi jelszó és a napindító gondolat után magyarázzuk el és hívjuk meg a táborlakókat annak gyakorlására!

A tábor csúcspontja és célja, hogy megéljék a gyógyulás szentségei közül a bűnbocsánat és az Eucharisztia közösségi dimenzióját! A hivatás szentségekhez pedig kedvet, tanúságtételeket és tiszta utakat kapjanak! Legyen egy ünnepi nap, amikorra már mindenki meggyón és áldozik, aki csak teheti! Hangsúlyozzuk ki ezt azon a napon azzal, hogy ünneplőbe vagy fehér ruhába öltözünk, és hogy összekapcsoljuk egy agapéval, amely túlcsordulhat akár a szegények felé is (pl. azzal, hogy sütnek kenyeret, s elviszik egy szegény családnak)

Megj.: napi dinamikát még ki kell találni, amivel a napi feladatok ébren vannak tartva.

Szentségek analógiája:

életfordulók - születés, betegség stb…

keresztség: új sportautó gördül le a szalagról

bérmálás: vonóhorgos autóvá alakítják

oltáriszentség: tankolás, vagy felturbózás-plusz teljesítmény

bűnbánat: bocs.: autómosás. Halálos bűnnél: felgenerálozás - eredeti (keresztségi) állapotot, teljesítményt állítja vissza.

betegek kenete: szerelőműhely

egyházi rend: autószállító kamion (olykor új autókat szállít (lásd keresztség), máskor sárga angyalként lerobbantakat.

házasság: családi autó (7 személyes)

-          a szentségek, mint életünk fontos eseményeinek jelölői

életfordulók – buszfordulók

Hirdetendő a táborban:

Ne áldozzon, aki nem áll készen. Éljük meg a szentségeket azok rendje és módja szerint! Készüljünk fel a szentgyónásra, s gyónás után áldozzunk! Lehet pár szót ejteni arról, mit jelent, hogy ,,nem áll készen”. Vasárnap misét mulasztott és nem betegség, vagy gyermekként szülői parancs hatására. Tudatosan ellenszegült valamelyik parancsolatnak. Haragot tart valakivel, és gyűlöletet ápol a szívében. De a nem tudatos (bocsánatos) bűnöket is érdemes letenni gyónásban Isten elé.

**1.Nap: Érkezés**

Cím: Érkezz meg! Ülj le közénk!

Mottó:
Napi ige: „Szentek legyetek, mert én, az Úr, a ti Istenetek, szent vagyok!” Lev 19,2

Erik gondolatai:
A tábor kezdetén hasznos lehet tudatosítani, és segíteni megérteni a táborozókkal, hogy Isten mindnyájunkat az életszentségre hív meg. Azt szeretné, hogy már itt a földi életünkben minél inkább hasonlóvá válhassunk hozzá, minél inkább szentté válhassunk. Ez önerőből nem megy, csak Isten kegyelmei (ajándékai) által. Ő megad hozzá minden eszközt. A labda nálunk van, hogy élünk-e vele. „Ajándékok Istentől! Mind nekem? – Igen!”

Ötletek, gyakorlatok:

* Lehetne egy nyitóbuli / teaház / közös játék, vetélkedő a témában / vezetett ismerkedő program, hogy el is kezdjük egymás és a téma megismerését, hirtelen belecsöppenhessünk a tábori realitásba, mint egy gyerek a karácsonyfa alá: még nem bontjuk ki az ajándékot, de már látjuk a csomagokat, látjuk a fát, a családot, és tudjuk, hogy mi következik…

A fiatalok ötletei:

*életszentségre meghívás*

*nyitó ünnep (Buli, játék, teaház)*

*-          Jubileumi nyitó koncert – Nyílt program*

*-          Akadályverseny a szentségekről*

*-          Welcome drink, message (meleg tea, személyes üzenet)*

*-          alapos lelki előkészület (-1nap)*

*-          nyitó misében befogadási ceremónia*

*-          a mise ismertetése, magyarázat*

*-          üzenet: Isten előbb szeretett minket -> sms mi erre válaszolunk a hét során*

*-          nyüzsgésből –> megpihenni, csend*

*-          Szentség (cheklist melyekben részesült) + alternatívák*

*-          előkészület: Tábor alatt keresztelés (elsőáldozás)*

**2. Nap: Első ea**

Cím: Kibontom, vagy otthagyom? Általános bevezető

Ige: „Én azért jöttem, hogy életük legyen és bőségben legyen.” Jn 10,10
*Ige2: Mid van, amit nem kaptál? (1Kor 4,7)*

Erik gondolatai:
A szentségekben Jézus jön hozzánk, vele találkozhatunk. Életünk forrása, és szentségei által táplál. Csak akkor tudunk belőle részesedni, ha élünk velük. Ajándékaival el szeretne halmozni. A kérdés: Kibontom, vagy otthagyom?

Mottó:

Új autónál mielőtt megveszem, meg kell néznem, hogy mit tud, milyen funkciói vannak.

Ha megvettem, akkor is meg kell néznem a könyvét, megismerni a funkcióit, járatni kell. Keresztségünket is járatnunk kell! Akkor tudjuk csak meg, hogy milyen jó autót kaptunk. Ne a garázsban hagyd, mert leamortizálódik állásában!

Célszerű tanúságtétel alkalmazása arról, hogy valaki megtér

Gyakorlatok:

* Megenni az ételt, s nem otthagyni
* Postafal, mindenkinek be van készítve egy kis ajándék
* Kibontani, azaz megismerni a másikat, és nem otthagyni, figyelmen kívül magányosan. Ehhez kérdések: mesélj a keresztelésedről,  szüleid esküvőjéről mit meséltek, volt-e sorsfordító temetés, születés, megtérés, vagy más életfordulók, amik jelentősek voltak az életedben/családod életében.
* Mindenki kapna egy masnis dobozt a kiscsoportban, amibe beletehetne saját magáról információkat vagy 5 papírcsíkra írt bármilyen sejtelmes mondatot, ami jellemző rá. Napközben el lehet kérni bárkitől a dobozát, s elhívni őt ismerkedős beszélgetésre. Cél, hogy a kiscsoporttársaid közül senkit ne hagyj ki! Mindenki addig cipeli magával a masnis dobozt, amíg minden csoporttagjával nem beszélt!
* Kihozni a komfortzónából: nem otthagyni a sufniban az új biciklit, hanem járatni, mert csak akkor tudod meg, hogy mekkora ajándékot, lehetőséget kaptál: pl. lehetne egy quad, vagy egy ló, ami egész nap várná a bátrakat.

A fiatalok ötletei:

*-          Használd*

*-          megtérésről tanúságtétel*

*-          gyakorlatok/ötletek*

*Cetlire gondolat, amit mindenki ajándékozna a másiknak. Ebből mindenki kap egyet*

*cselekedet ajándék*

**3.Nap: Második ea**

Cím: Valóban elfogadom? A beavató szentségek (keresztség, bérmálás, Oltáriszentség)

Napi ige: „Bizony, bizony, mondom neked: Aki nem vízből és (Szent)lélekből születik, az nem megy be az Isten országába. (…) újjá kell születnetek” Jn 3,5-7; „Aki hisz és megkeresztelkedik, üdvözül…” Mk 16,16.

Ige2: A tékozló fiú. Lk 15,11-32

Elfogadom-e a kihívást, amit az ajándék rejt?

Lehetne olyan ajándékokat kapni, ami kihívást is rejt.

Pl. ha közületek valaki kapna egy sífelszerelést vagy egy hegymászó felszerelést. Lehet, hogy az utóbbitól majd szörnyethalna, de mégis nagyon élvezné, ha elfogadná a kihívást!

Erik gondolatai:

Üdvözségünk záloga a Szentlélekben való újjászületés. A keresztség, bérmálás, Otláriszentség által avatódunk be az igazi életbe. A keresztség az első és legfontosabb szentség. Ez az alapja az istenkapcsolatunknak. Istentől kapunk lehetőséget arra, hogy éljünk, hogy örök legyen az életünk. A bérmálásban Isten megerősít abban, hogy teljes életet éljünk. Az Oltáriszentségben Krisztus táplálja a lelkünket. Eledelt ad ahhoz, hogy tudjunk haladni az élet útján. A kérdés: Valóban elfogadom?

Mottó:

Gyakorlatok:

* Pl. menj el lézertegezni Y-nal
* együtt énekelni a táborvezetővel
* orgonálj a holnapi ima kezdetén! stb.
* Ennél viccesebb challenge-ket kellene teljesíteni. Ki minél többet teljesít, az nyer.
* A beavatódás kiemelése: beavató ,,szertartás” a táborlakók közül azoknak, akik teljesítik valamelyik kihívást, akár csak egy túrát. A közösség mindenkit avasson be, fogadjon be! Egymást segítsék hozzá a sikerhez!

A fiatalok ötletei:

*-          kihívást rejt az ajándék*

*-          challenge egymást segítsük sikerre!*

*hittérítés téma*

*más cipőjében*

*kifordulás*

*orgonázás*

*elutánzod a táborvezetőt, kiscsoportban*

*éneklésre hívod a vezetőt*

*félórázás (tékozló fiú)*

**4.Nap: Harmadik ea**

Odamegyek-e az ajándékért? Vigyázok rá?

Ige: „Nem az egészségeseknek kell az orvos, hanem a betegeknek. Nem az igazakat jöttem hívni, hanem a bűnösöket.” Mk 2,17

Erik gondolatai:

Jézus nem a tökéletesekért jött e világba, igaz tökéletes ember nincs is. Ő akkor tudja valóban gyógyítani lelkünket, testünket, szellemünket, vagyis egész valónkat, ha elsődlegesen beismerjük, hogy nem vagyunk tökéletesek. A bűn része az életünknek, és önerőnkből nem tudunk megszabadulni tőle. Csak Isten képes megszabadítani belőle. Ha képesek vagyunk őszinte bűnbánatot tartani, akkor leszünk képesek irányába megnyitni szívünket, hogy Ő beléphessen. Isten az, aki mindenkinél jobban ismeri szívünket (a legjobb orvos), végső soron Ő képes a legtökéletesebben helyrehozni mindazt, amit a bűn által elrontottunk. Ezért adja a gyógyulás ajándékait.

Mottó:

Gyakorlatok:

* Reggel mindenki kap valami tárgyat, akár egy követ, vagy valami törékenyebb/összegyűrhetőbb tárgyat, amire egész nap vigyázni kell. A végén megnézhető, kinek sikerült, és miért…
* Gyónást kísérő gyakorlatok: fehér ruhát kapnak, akik gyóntak - okosan kommunikálva. Pl. aki nem gyónhat, vagy múlt héten gyónt, velük is kezdeni valamit…
* Szemléltetéshez kávés kísérlet az áteredő bűn és annak felszámolása kapcsán. A kísérlet itt elérhető: <https://www.youtube.com/watch?v=oqGD0ETrCeo>
*Ha mi először 2 pénzt (Ádám és Éva) beleteszünk a tányérba (Világ), majd azt mondjuk, hogy az első bűn elkövetésével a bűn bejött a világba (öntünk kávét a tányérba), aztán azt mondjuk, hogy Jézus (gyertya) eljött a világba, és halálával elvette a bűneinket (kialszik a gyertya, de felszívja a kávét), akkor tulajdonképpen egy komoly tanítást adtunk nekik a témában. Fontos, hogy ne legyen több kávé, mint amennyit a gyertya a pohárban fel tud szívni. Ez függ a pohár űrtartalmától. Jézus elveszi a bűneinket, ha kérjük tőle -> gyónás.*
* Az egyházmegye húsvétra elkészítette a videót hozzá: [https://fb.watch/crx-xKsK6B/](https://fb.watch/crx-xKsK6B/?fbclid=IwAR2j8g7eBMO3NK6BGE70AjSM3es72yO7nOxPn5rDsumnDKnHw-i4CsZlmlg)

A fiatalok ötletei

*-          Nem a tökéletesekért jön*

*-          legjobb orvos*

*-          gyónást kísérő gyakorlatok*

*beszélgetés a gyónásról kiscsoportban, vagy valakivel*

*tanúságtétel a betegek szentségéről, gyógyulások, csodák (házaspárok)*

*közös lelkiismeret vizsgálat, lelkitükör elemzése*

*alapvető dolgok a gyónásról*

*kereszténység nem egyenlő a tökéletességgel, tudatosítsad a bűneidet, fogadd el magad*

*egy tárgyra vigyázni a tábor alatt*

*vizes palack – sáros víz helyett, tiszta vizet öntünk (áldás)*

**5.Nap: Negyedik ea**

Továbbadom? Megosztom? Oszd meg!

Ige: „Menjetek tehát, tegyétek tanítványommá mind a népeket!” Mt 28,19

Erik gondolatai:

A közösség szolgálatának szentségei révén képessé válunk továbbadni másoknak is azt az isteni életet, amelyben minket részesített Isten szentségei által. A missziós parancs mindnyájunknak szól, életállapotunkól függetlenül. Jézus mindannyiunkat megbízott az ő evangéliumának továbbadására. A házasságban és a papságban is megvalósítható, hogy jellé váljunk a világban, a környezetünkben.

Én is adhatok…

Mottó:

Célszerű tanúságtevő bevonása papság, házasság, pártalálás, Istenre találás (akár házasság, akár papság felé vezető úton) témában

Imádkozni szüleidért (ha házasságban élnek, ha nem), imádkozni hivatásokért…

Gyakorlatok:

* Angyalkázás: emléktárgy készítése kézműves alkalmon - nem csak magadnak, hanem ajándékba valakinek.
* Adni: lemondási gyakorlat, a másik igényeit keresni. Olyasfajta angyalkázás, ahol nem kif. ajándékozás a cél, hanem a másik egész napos segítése, széket átadni neki, hozni neki ezt-azt, imádkozni érte, stb. őrangyalként.
* Közösen építeni valamit, akár kiscsoporton, akár közösségileg. Pl. legó, fakocka: építsünk együtt valamit szilárd alapra. Fontos, hogy ne dőljön el, és figyeljünk egymás igényeire. Lehet egy közös cél is meghatározva, de akár közösen is ki lehet találni. És azt is lehet, hogy mindenki maga készít valamit, amiket aztán összeépítünk egy nagy közös alkotásba II csapatmunka, ami a papság és a házasság esetén is elengedhetetlen

A fiatalok ötletei:

*-          Mt 28,19 Missziós parancs*

*-          papság-házasság - tanúságtevő*

*-          imádság szülőkért*

*-          Adni! Másik egésznapos segítsége (angyalka)*

*-          építés csapatban*

**6.Nap: Búcsú**

Cím: Magammal viszem

Mottó:

Napi ige:

Buzdítás a tábor végén, hogy itt nem ért véget, itt csak kezdődik valami…

Gyakorlatok:

* Mindenki hazavisz egy ajándékkártyát a táborból, amin valami jó kis kép van, rajta a következő találkozási lehetőség információival sematikusan (nyárzáró, ifitalálkozó…), elérhetőség… a hátoldalán pedig néhány fontos, a héten tanult állítás, pl. egy-egy sor minden szentségről, vagy mindenki lapjára más-más szentség kerül, kis magyarázattal, buzdítással, vagy egy felajánló imádsággal Jézus - Mária szívének, stb.

A fiatalok ötletei:

*-          nem ért véget, kezdődik*

*-          hogyan tartsd meg a szentségi életed?*

*-          meghívás a régiózásba*

*Előre tervezett program kell.*

*kt.-nak hívni az embereket, - mentor program*

*összekapcsolni a saját egyházközségbe*

*feladatok a plébánián előadás*

*naptár gyónáshoz + miért volt jó? Lap kiscsoportban*

*7 szentség, 7 nap, ima, imaiskola*

További ötletek:

* Eucharisztia és bűnbánat szentsége kapcsán a Misszió (16-os, de régebbi film) és a Némaság (16-os, egész új) c. filmek javasolhatók. Még a Corpus Christi (16-os) is szóba jöhet
* Eucharisztiához a [The Veil Removed](https://www.youtube.com/watch?v=fGAYW-mtJWM) kisfilm javasolt beépítésre

**MŰHELYMUNKA**

(közös ötletelés az összrégiós találkozón)

Lelkiív feldolgozás – javaslatok, ötletek

1. **nap**

ÉRKEZZ MEG! ÜLJ LE KÖZÉNK!

ÉLETSZENTSÉGRE MEGHÍVÁS

NYITÓ ÜNNEP (buli, játék, teaház)

* **Jubileumi nyitókoncert**

Nálunk gyakran van koncert. Jó helye lenne talán már a nulladik napon egy jubileumi nyitókoncertnek, ami egyben lehetőséget ad egy nyílt programnak is. Ide meg lehetne hívni a helyieket, szülőket. (Jöjjenek vissza este akár. Ez hétköznap nehezen kivitelezhető, de az első napon lehet egy jó helye a koncertnek.)

* **Akadályverseny szentségekről**

Akár ugyanazt elővéve, ami itt volt most az összrégióson.

Amikor megérkeznek, wellcome drink-kel, wellcome message-dzsel fogadni őket, ez alatt egy meleg teát, egy személyes üzenetet, akár egy ilyen igét értünk, hogy gyere, érkezz meg hozzánk!

* **Lelki előkészület a kt-ek számára**

Fontosnak tartjuk az alapos lelki előkészületet a mínusz egyedik nap, illetve a mínusz egyedik, mínusz kettedik hónapban, leginkább a kisebb testvérek részéről, hogy esetleg egymást közt buzdítást, lelki olvasmányt, podcastokat megosztani, amivel tudjuk egymást buzdítani már az előkészületekre. Ugyanide hoznám már az utolsó pontot, hogy esetleg valami olyan szentség kiszolgáltatása történjen meg a táborban, ami ritkaság. Keresztelést, vagy elsőáldozást, hogyha erre van lehetőség, akkor ilyenben is érdemes lehet elgondolkodni.

* **Befogadó szertartás**

A nyitószentmisében lehetne egy befogadó ceremónia. Akár kiscsoportonként bevonulni, vagy ennek valamilyen formát adni, illetve az első szentmisében legyen egy kicsit több szentmise-kommentálás, hogy mi is történik. Úgy megérkezni erre a misáre, hogy a szentségre való meghívás benne legyen, azok számára is, akik még nem voltak elsőáldozók. Szokott nálunk lenni sms fal, esetleg mindenkinek azt az üzenetet elrejteni benne, hogy Isten előbb szeretett minket, és mi erre válaszolunk a hét során.

* **Csendes percek**

A nulladik napon általában mindenki nagyon pörög (sátorállítás, stb), nyüzsi van, és kijelölni erre a napra egy tízperc, félóra szakaszt, vagy akár az étkezések során ezt tudatosítani magunkban, hogy jó, akkor most leülünk, megnyugszunk, leülünk magunk közé, és ennek egy csend keretet kell adni.

* **Checklist**

Az utolsó ötlet, ami felmerült, ez a szentség checklist. Aki a tábor során élhetett ezekkel a szentségekkel, strigulázhatják maguknak. Jó lenne ezeknek a szentségeknek valamilyen alternatív formáját kitalálni azok számára, akik még nem voltak elsőáldozók, vagy nem keresztelkedtek. Vagy a regisztráció során már meg lehet őket kérni, hogy ikszeljék, hogy melyiken vannak túl, és akkor erről látható, hogy hol állunk az életszentség útján, így az egész tábor során ezzel lehet egymást buzdítani.

1. **nap**

*„A tolvaj csak azért jön, hogy lopjon, öljön és pusztítson. Én azért jöttem, hogy életük legyen és bőségben legyen.”*(Jn 10,10)

*“Ki mond különbnek másoknál? Mid van, amit nem kaptál? Ha pedig kaptad, miért dicsekszel, mintha nem kaptad volna?”* (1Kor 4,7)

* **Kibontom vagy ott hagyom?  -   Ajándékozás – használd!**

Mivel az első előadás a másik három összefoglalása, ezért önálló témát nehéz volt találni. Amire ki tudtuk futtatni, az az a gondolat az előadásban, hogy a szentségek ajándékok, amiket Krisztus alapított, és viszonzás, tehát ellenérték nélkül kapjuk őket.  Valamilyen ajándékozási cselekedetre gondoltunk, amit vagy már úgy is el lehet végezni, hogy adott esetben ezt még a nulladik napon elkezdenénk és az első nap előadása közben valahogy bevonni, vagy az adott nap, a második nap reggelén a reggeli imában végezni ezt a gyakorlatot és az esti imában kifuttatni. Ez lehet egy cetlire írt szentírási rész vagy egy gondolat. Mindenki ír egyet, és akkor ezt a többieknek kiosztjuk, az adott nap folyamán ezt magunkban hordozzuk, és akár az esti imánál megbeszéljük. Illetve hogy ne csak ilyen gondolatbeli ajándékok legyenek a másiknak ezen a napon, valamilyen fajta cselekedet formájában is megajándékozhatnánk egymást. Mindenkinek legyen egy adott feladata, amit, mint ajándék, tesz valamit a másikért. Olyan dolgokat kitalálni, amiket a másikért lehet tenni, vagy szolgálni.

* **Megtérésről tanúságtételek**
1. **nap**

*Erre Jézus azt mondta: „Bizony, bizony, mondom neked: Aki nem vízből és (Szent)lélekből születik, az nem megy be az Isten országába. Ami a testből születik, az test, ami a Lélekből születik, az lélek.*

(Jn3, 5-7)

Két nagyobb részre bontottuk a napot, igazából kettő dolgot akartunk megbeszélni.

* **Valóban elfogadom?**

Az első az, hogy „valóban elfogadom”, a tékozló fiúnak a története.  „Félórázás” formájában szeretnénk feldolgozni. A hétköznapokban mindig van olyasmi dolog, ami jobban megmarad az emberben. Ami nem teljesen olyan, amilyennek kéne lennie, és ezért úgy éli meg a napját, hogy nehezen tudja ezt elfogadni. (Például találkozik a szüleivel, és a szüleivel egy nehezebb beszélgetés folytatott. Akkor egy olyasmi témát adunk minden egyes félórázós embernek, hogy visszatérni a családi fészekhez, vagy valami hasonló témát.)

* **Kihívást rejt az ajándék – egymást segítsük sikerre!**

Másodszor pedig a challengeket akartuk megbeszélni, hogy a challengekhez olyasmi témákat találtunk, ami kihívás. Például, hogy kifordultál önmagadból, akkor fordítsd ki a pólódat is, és addig menj a kifordult pólóban, amíg valaki észre nem veszi. Lehet felemás cipő, vagy az, hogy a másiknak a ruháját elkéred és hasonló. Ugyanúgy feladat lehet, hogy hívd el éneklésre a táborvezetőt, vagy utánozd le a táborvezetőt.

Mindebbe tékozló fiú történetét úgy belevihetjük, hogy azok, akiknél kiadtuk ugyanazt a történeteket, ezeket a dolgokat, azt valaki más vegye észre, és hogy próbálja meg azt megtalálni a táborban, akinek ezzel a kihívással kellett szembesülnie, vagy legalábbis ezzel kellett küzdenie a nap folyamán. Elmondhatják egymásnak, hogy mekkora egy megalázó dolog volt ez a mai nap, és legalább beszélni tudnak erről a témáról.

1. **nap**

*“Jézus meghallotta és így válaszolt: „Nem az egészségeseknek kell az orvos, hanem a betegeknek. Nem az igazakat jöttem hívni, hanem a bűnösöket.”* (Mk 2,17)

* **Tanúságtétel a betegek szentségéről**

Tanúságtétel a betegek szentségéről, akár gyógyulásokról, akár lelki megerősödésről, csodákról, vagy például olyan házaspárt szeretnénk elhívni tanúságot tenni, akiknek orvosilag megállapították, hogy nem lehetett gyerekük, és mégis gyermekáldásban részesültek. –

* **Gyónást segítő gyakorlatok**
1. **Beszélgetés a gyónásról** – Odamegyek? Vigyázok rá?

Az egyik, amit felírtunk, már elhangzott, a beszélgetés a gyónásról. Tovább gondoltuk, hogy lehetne akár spontán módon, tehát nem csoportokba szervezve, hanem ott állni egy-egy kt-nek, és ha valaki szeretne beszélgetni a gyónásról, akkor legyen kivel.

1. **Közös lelkiismeretvizsgálat**, hogy a lelkitükröt azt rendesen átelemezzük, hogy mikor, melyik kérdésnél, melyik bűnnél mire kell gondolni, mert azt sokszor tapasztaljuk, hogy nem egyértelmű. Alapvető dolgokat kellene átbeszélni a gyónásról, hogy például a szentmisében milyen közös gyónás van, vagy közgyónás van, ez nem egyenlő azzal, hogy ha valaki elmegy gyónni, ott csak a bocsánatos bűnöket tudjuk letenni.
2. **Önmagunk elfogadása**: a kereszténység nem egyenlő azzal, hogy tökéletesek vagyunk, és hogy tudatosítsuk a bűneinket, mert akkor tudunk tulajdonképpen tovább lépni a bűnökből. Akkor tudjuk beismerni, hogyha ezt önmagunkban tudatosítottuk elsősorban, hogy nekünk ez a feladatunk van. És ehhez társul egy önismeret, hogy fogadd el önmagadat.
3. **Egy tárgyra vigyázni** a tábor alatt, de már elhangzott ez a macis történet.
4. **“Tiszta vizet a pohárba!”** A gyónáshoz egy gyakorlati dolog, hogy nálunk egyszer egy táborban sáros, vizes palackokat kaptak a táborlakók, és amikor elmentek gyónni, akkor kiöntötték a sáros vizet és raktak bele tiszta vizet. És az volt az a tábor, amikor mindenki elment gyónni és mindenkinek tiszta víz volt a kis üvegében. Viszont hogy ne maradjanak ki azok sem, akik már gyóntak, vagy nem részesülhetnek a gyónásban, ők is kiönthetik ezt a sáros vizet, kapnak bele tisztát, és kapnak egy áldást az atyától. Ez azért fontos, hogy mindenki jusson az atyához, mert lehet, hogy tulajdonképpen csak egy beszélgetés hiányzik neki ahhoz, hogy el tudjon menni gyónni.

1. **nap**

*“Menjetek tehát, tegyétek tanítványommá mind a népeket! Kereszteljétek meg őket az Atya és a Fiú és a Szentlélek nevére”* (Mt 28,19)

* **Tanúságtétel a papságról, házasságról**

Mi a papság, házasság tanúságtevéshez kiválasztottuk, hogy tanúságtevőnek diakónust, házaspárt hívnánk el szívesebben. Tanúságtétel lehet, ha valaki közülünk esetleg elmondja, hogy milyen elvárásai vannak például a párválasztással kapcsolatban, vagy hogy milyen gondolatok vannak benne például, hogy akár papi pályát válasszon. Ehhez még két-három rövidebb, pár perces színdarabot is gondoltunk előadni, amivel esetleg inspirálhatjuk a fiatalokat, hogy ezen gondolkozzanak, vagy kiderüljön, felismerik-e egyáltalán, hogy milyenek azok a szituációk, amik ezekben az életutakban előfordulhatnak.

* **Imádság a szülőkért**

A szülőkre például az imádság mellett ajándékkészítéssel próbálnánk egy kicsit jobban odafigyelni.

* **Adni!**

Angyalkázás – a másik egész napos segítése – építés csapatban

Az angyalkázáshoz azt találtuk ki, hogy lehetne a nap végén a legutolsó kiscsoportoknál egy anonim jegyzetelős feladatot adni, amikor az egész napos angyalkázás után mindig le kéne írnia mindenkinek, hogy mik azok a momentumok, amikre emlékszik a nap folyamáról, hogy valaki valami jót tett vele, és hogy szerinte ki az, aki egész nap az ő őrangyala volt.

**6. nap**

„Amit magunkkal viszünk”. – Hogyan tartsd meg a szentségi életedet?

Nem ér véget, hanem kezdődik valami a tábor végén. A folytonosság volt a cél, amit meg kell találnunk ebben. Kettő nagyobb célirányt vettünk.

* **Egyéni imaélet**

Elsőnek egyéni szinten az imaélet legyen meg, történjen meg, erősödjön meg. A tábor ideje alatt hét szentség feldolgozása történik, egy hét napos imaiskolát lehet elkészíteni. Minden nap írjanak a résztvevők, hogy például a hét első napján, hétfőn a keresztségért, a saját keresztsége megéléséért és a mások keresztségének az erősödéséért vagy megtérésekért imádkozzon, és ugyanígy minden nap, és ezt a tábor után is tudja vinni, folytatni, magával hordozni.

* **Bekapcsolódni a helyi egyházközség életébe**

Mindenképpen próbáljuk a fiatalokat becsatolni a helyi egyházközségek életébe. Ehhez jó lenne a települések hitoktatóit, ifjúsági közösség vezetőit, akár atyáit becsatlakoztatni a tábor programjaiba (nem feltétlenül az utolsó napra), ahol a saját fiataljaikkal tudnak leülni, beszélgetni, jobban megismerni egymást. Ők hozhatnának egy külön feladatlistát is a fiatalok elé, és be lehetne mutatni, hogy mi mindent tudunk mi fiatalok tenni a saját egyházközségünk segítségére.

* **Naptár a gyónáshoz**

Mi is kiírtuk azt, hogy „naptár a gyónáshoz”, ez egy nagyon jó eszköz lehet. Kiscsoportban szedjék össze így az utolsó nap, hogy miért jó gyónni. Ezt mindenki írja a másiknak meg. Ezt a lapot el tudják tenni, őrizni, és később, amikor odáig jutnak, hogy gyónni kell menni, akkor a barátok által kapott instrukciókkal tudnak motivációt nyerni, hogy elmenjenek gyónni. Itt megemlítettük ezt a kocsi-kuka-levél lapot, szerintem ez mindenhol része a tábor utolsó napjának, ezt külön kiemeltük visszajelzésnek magunknak is, táborszervezőknek, hogy mennyire válik ez be, és mit tudunk jól elérni.

Eszközigény: